ಜಂಕ್ಷನ್ ನಲ್ಲಿ ಮೂತ್ರ ವಿಸರ್ಜಿಸಿ ಆಫ್ರಿಕಾ ಪ್ರಜೆಯಿಂದ ಅಸಭ್ಯ ವರ್ತನೆ

ಬೆಂಗಳೂರು: ನಗರದಲ್ಲಿ ವಿದೇಶಿಯರ ಪುಂಡಾಟ ದಿನದಿಂದ ದಿನಕ್ಕೆ ಹೆಚ್ಚಾಗುತ್ತಿದ್ದು, ಸೋಮವಾರ ರಾತ್ರಿ ಆಫ್ರಿಕಾ ಪ್ರಜೆಯೊಬ್ಬ ಜಂಕ್ಷನ್ ನಲ್ಲಿ ಮೂತ್ರ ವಿಸರ್ಜನೆ ಮಾಡಿ ತನ್ನ ಪುಂಡಾಟ ಮೆರೆದಿದ್ದಾನೆ.

ಯಲಹಂಕದ ಕೋಗಿಲು ಕ್ರಾಸ್ ಜಂಕ್ಷನ್ ಬಳಿ ರಾತ್ರಿ 10ರ ಸುಮಾರಿಗೆ ಈ ಘಟನೆ ನಡೆದಿದೆ. ಯುವಕನನ್ನು ಆಫ್ರಿಕಾ ಮೂಲದ ವಾಸ್-ಯೂ ಎಂದು ಗುರುತಿಸಲಾಗಿದೆ. ಕಂಠಪೂರ್ತಿ ಕುಡಿದಿದ್ದ ವಾಸ್-ಯೂ ಜಂಕ್ಷನ್ ಬಳಿ ಜನ ಸಂಚರಿಸುವ ಮುಖ್ಯ ಜಂಕ್ಷನ್ ನಲ್ಲಿ ಮೂತ್ರ ವಿಸರ್ಜಿಸಿ ಅಸಭ್ಯ ವರ್ತನೆ ತೋರಿದ್ದಾನೆ. ಅಲ್ಲದೇ ಭಾರತೀಯರನ್ನು ನಿಂದಿಸಿದ್ದಾನೆ ಎಂದು ತಿಳಿದುಬಂದಿದೆ.

ಬೆಂಗಳೂರು ಕೆಂಪೇಗೌಡ ವಿಮಾನ ನಿಲ್ದಾಣದ ಕಾರ್ಗೊದಲ್ಲಿ ಕೆಲಸ ಮಾಡುತ್ತಿದ್ದೇನೆಂದು ಹೇಳಿಕೊಂಡ ವಾಸ್-ಯೂ ವರ್ತನೆಯಿಂದ ಸಾರ್ವಜನಿಕರು ಹಾಗೂ ಯುವತಿಯರು ಕೆಲಕಾಲ ಕಸಿವಿಸಿಯಾಗಿದ್ದರು. ಸಾರ್ವಜನಿಕರು ಜಮಾವಣೆಯಾಗುತ್ತಿದ್ದಂತೆ ಆಫ್ರಿಕಾ ಪ್ರಜೆ ಸ್ಥಳದಿಂದ ಕಾಲ್ಕಿತ್ತಿದ್ದಾನೆ.